CELEX: C2005/057/45
Language: lt
Date: 2005-03-05 00:00:00
Title: Byla T-465/04 „European Dynamics SA“2004 m. lapkričio 25 d. pareikštas ieškinys Europos Bendrijų Komisijai

5.3.2005   
            
            
               LT
            
            
               Europos Sąjungos oficialusis leidinys
            
            
               C 57/26
            
         „European Dynamics SA“2004 m. lapkričio 25 d. pareikštas ieškinys Europos Bendrijų Komisijai
   (Byla T-465/04)
   (2005/C 57/45)
   Proceso kalba: anglų
   2004 m. lapkričio 25 d. Europos Bendrijų Pirmosios instancijos teisme buvo pareikštas „European Dynamics SA“, įsteigtos Atėnuose (Graikija), atstovaujamos advokato N. Korogiannakis, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               —
            
            
               panaikinti 2004 m. rugsėjo 15 d. Komisijos (Žuvininkystės GD) sprendimą, kuriuo ieškovės pateiktas pasiūlymas buvo įvertintas neigiamai, o sutartį nuspręsta sudaryti su buvusiu rangovu;
            
         
               —
            
            
               nurodyti Komisijai dar kartą įvertinti ieškovės pateiktą pasiūlymą;
            
         
               —
            
            
               priteisti iš Komisijos su ieškiniu susijusias bylinėjimosi ir kitas išlaidas, net jei ieškinys būtų atmestas.
            
         Teisiniai pagrindai ir pagrindiniai argumentai
   Ieškovė yra bendrovė, kuri pateikė pasiūlymą atsakydama į Komisijos pranešimą apie konkursą FISH/2004/02 (1) dėl kompiuterių ir susijusių paslaugų, skirtų Žuvininkystės generalinio direktorato informacinėms sistemoms, teikimo. Ginčijamu sprendimu jos pasiūlymas buvo atmestas, o sutartį nuspręsta sudaryti su kitu konkurso dalyviu – buvusiu ligšioliniu rangovu.
   Grįsdama savo ieškinį dėl panaikinimo ieškovė pirmiausiai teigia, kad Komisija pažeidė nediskriminavimo ir laisvos konkurencijos principą. Ieškovė mano, kad Komisijos sprendimas numatyti dvejų mėnesių susipažinimo su situacija laikotarpį diskriminavo kitus dalyvius lyginant su buvusiu rangovu, kuriam tokio laikotarpio akivaizdžiai nereikėjo. Ieškovė taip pat teigia, kad informacijos apie kompiuterinę programą, kuri buvo konkurso dalykas, teikimas konkurso dalyviams buvo nepakankamas, o buvęs rangovas turėjo galimybę su šia informacija susipažinti be jokių apribojimų.
   Ieškovė taip pat teigia, kad naudodama vertinimo kriterijus, kurie nebuvo paskelbti pranešime apie konkursą, tai yra ieškovės siūlomų darbuotojų skaičių, vidutinę darbuotojų patirtį, kuri, Komisijos nuomone, buvo mažesnė nei konkursą laimėjusios bendrovės, Komisija pažeidė Finansinį reglamentą (2) ir Direktyvą 92/50 (3).
   Ieškovė taip pat teigia, kad vertindama ieškovės pasiūlymą Komisija padarė aiškių vertinimo klaidų, ypač vertindama siūlomų darbuotojų patirtį ir finansinį pasiūlymą, nes Komisija klaidingai manė, kad visi šešiolika ieškovės siūlomų darbuotojų lygiagrečiai dirbs visą projekto laiką.
   Ieškovė taip pat teigia, kad Komisija pažeidė EB sutarties 253 straipsnyje numatytą pareigą motyvuoti ir pateikti ieškovės prašytą aiškią informaciją apie jos pasiūlymo atmetimo pagrindus. Ieškovė taip pat teigia, kad žymiai delsdama ir nepateikdama pakankamų atsakymų į ieškovės prieš pasiūlymų pateikimą užduotus klausimus Komisija pažeidė kruopštumo ir gero administravimo principą.
   
      (1)  OL 2004/S 73 - 061407
   
      (2)  2002 m. birželio 25 d. Tarybos reglamentas (EB, Euratomo) Nr. 1605/2002 dėl Europos Bendrijų bendrajam biudžetui taikomo finansinio reglamento, OL L 248, 2002 9 16, p. 1.
   
      (3)  1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo, OL L 209, 1992 7 24, p. 1.